Proteste la Budapesta. Mii de manifestanţi au cerut demisia lui Viktor Orban. Înregistrarea care a inflamat spiritele
Mii de persoane au manifeststat marţi la Budapesta, cerând demisia premierului Vikorr Orban, în urma difuzării unei înregistrări audio menită să demonstreze implicarea unui membru al Guvernului acestuia într-un dosar de corupţie.
Apelul la manifestaţie a fost lansat după difuzarea în cursul zilei a unei întregistrări realizate de către Peter Magyar, un avocat şi un fost colaborator al puterii naţionaliste ungare, în prezent un critic dur al unui Guvern pe care-l acuză de corupţie, scrie AFP, citată de News.ro.
Large demonstration in #Hungary demanding the resignation of Viktor Orban.
After the pedophile scandal a new scandal erupted in Hungary following the publication of an audio recording with the voice of Judit Varga, the former minister of justice, in which she allegedly confirms… pic.twitter.com/UyqRJtyW2x
— Yasmina (@yasminalombaert) March 26, 2024
Câteva mii de oameni s-au adunat mai întâi în faţa sediului Parchetului General, iar apoi manifestaţia s-a îngroşat în timpul unui marş către o piaţă în apropierea sediului Parlamentului.
Peter Magyar, care a fost căsătorit cu fostul ministru ungar al Justiţiei Judit Varga, a postat marţi pe Internet o înregistrare audio de două minute, în care două persoane discută despre o anchetă de corupţie implicând un fost adjunct al lui Varga.
Magyar spune că este vorba despre o discuţie pe care a purtat-o, în ianuarie 2023, cu Judit Varga, soţia sa la acea vreme, în care aceasta acuză un membru al cabinetului lui Viktor Orban, Antal Rogan, şi echipa acestuia.
"Dar, da, ei au scăpat bazma curată", a spus aceasta.
El spune că este vorba despre o probă a unei manipulrăi a anchetei respective.
Judith Varga a răspuns după difuzarea înregistrării, acuzându-l pe Peter Magyar de faptul că a constrâns-o să facă aceste declaraţii.
"El a citit zvonuri în presă şi, cum mă teroriza de mai multe zile, am spus ce voia să spun ca să mă lase în pace", a scris ea pe Facebook.
Guvernul Orban nu a reacţionat cu privire la fondul acstei înregistrări, a cărei autenticitate AFP scrie că nu a fost în măsură să o verifice.
"O ceartă conjugală cu o femeie sub influenţă nu are nimic a face cu viaţa publică", a declarat într-un mesaj video şeful de cabinet al Viktor Orban, Gergely Gulyas.
Peter Magyar respinge acuzaţiile fostei sale soţii şi spune că a realizat înregistrarea după ce ea i-a descris "un Guvern mafiot".
El a anunţat că deţine şi alte înregistrări care pun în discuţie membri ai Guvernului lui Viktor Orban.
Sursa: News.ro
Dată publicare:
27-03-2024 06:58